*Projekts*

LATVIJAS REPUBLIKAS MINISTRU KABINETS

2017.gada \_\_\_.\_\_\_\_\_\_\_                                              Noteikumi Nr.\_\_

Rīgā                                                                              (prot. Nr.\_\_  \_\_.§)

**Grozījumi Ministru kabineta [2014.gada 14.oktobra noteikumos Nr.631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi”](http://mk.gov.lv/lv/mk/tap/?pid=40229348)**

Izdoti saskaņā ar Jūras vides aizsardzības un pārvaldības likuma

19.panta ceturtās daļas 1., 2., 3. un 4.punktu un Būvniecības likuma

5.panta pirmās daļas 2.punktu un otrās daļas 9.punktu

Izdarīt Ministru kabineta [2014.gada 14.oktobra noteikumos Nr.631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi”](http://mk.gov.lv/lv/mk/tap/?pid=40229348) (Latvijas Vēstnesis, 2014, 211.nr.) šādus grozījumus:

1. Svītrot 2.punktā vārdus “sakaru, transporta”;
2. Aizstāt 5.punkta pirmajā teikumā vārdus “Ekonomikas ministrijā” ar vārdu “birojā”.
3. Izteikt 6. punktu šādā redakcijā:

“6. Pēc Zemkopības ministrijas par komercdarbībai nepieciešamām būvēm zivsaimniecības nozarē, Satiksmes ministrijas par komercdarbībai nepieciešamām būvēm sakaru un transporta nozarē vai Ekonomikas ministrijas par energoapgādei un citām komercdarbībai nepieciešamām būvēm, kā arī šo būvju projekta sagatavošanai nepieciešamajiem izpētes darbiem (turpmāk arī – atbildīgās ministrijas) sagatavotā un noteiktā kārtībā izskatīšanai virzītā Ministru kabineta rīkojuma projekta par tiesībām izmantot licences laukumu jūrā apstiprināšanas, Ekonomikas ministrija izsniedz attiecīgo licenci (licenci izpētei, ja nepieciešams, būvatļauju un licenci ekspluatācijai) un tā tiek reģistrēta vienotā reģistrā, par kura izveidi un administrēšanu ir atbildīga Ekonomikas ministrija.”.

1. Papildināt noteikumu 1.nodaļu ar 71.punktu šādā redakcijā:

“71. Šo noteikumu 3.nodaļa neattiecas uz sakaru un transporta būvju būvniecību Latvijas Republikas iekšējos jūras ūdeņos, teritoriālajā jūrā un ekskluzīvajā ekonomiskajā zonā.”;

1. Papildināt noteikumu 2.nodaļu ar 131.punktu šādā redakcijā:

“131. Ministru kabineta lēmums par laukuma jūrā noteikšanu sakaru vai transporta būvju būvniecībai komersantam dod ekskluzīvas tiesības saņemt licenci laukuma jūrā izmantošanai un izpētei sakaru vai transporta būvju būvniecībai.”

1. Papildināt noteikumus ar 31.nodaļu šādā redakcijā:

“**31. Licence laukuma jūrā izmantošanai un izpētei sakaru vai transporta būvju būvniecībai**

461. Tiesības izmantot licences laukumu jūrā sakaru vai transporta būvju būvniecībai iegūst pretendents, kurš atbildīgajā ministrijā iesniedzis šo noteikumu 12.pielikumu.

462. Atbildīgā ministrija mēneša laikā no šo noteikumu 461.punktā minētā iesnieguma saņemšanas dienas izskata iesniegumu un izvērtē, vai iesniegums, tam pievienotā informācija un dokumenti atbilst šo noteikumu un vides aizsardzības un jūras izmantošanas normatīvo aktu prasībām, un:

462.1. ja pretendents nav iesniedzis visu šo noteikumu 12.pielikumā norādīto informāciju un dokumentus, pieprasa 20 darbdienu laikā iesniegt atbildīgajā ministrijā aizpildītu 12.pielikumu un dokumentus. Ja pretendents pieprasīto informāciju vai dokumentus neiesniedz, atbildīgā ministrija pretendenta iesniegumu atstāj bez izskatīšanas;

462.2. ja iesniegums, tam pievienotā informācija un dokumenti atbilst šo noteikumu un vides aizsardzības normatīvo aktu prasībām, atbildīgā ministrija to izvērtē un sagatavo Ministru kabineta projektu par licences piešķiršanu laukuma jūrā izmantošanai pretendentam, paredzot tajā licences izmantošanas nosacījumus.

463. Pēc tam, kad Ministru kabinets ir pieņēmis lēmumu par licences piešķiršanu laukuma jūrā izmantošanai vai attiecīgā projekta noraidīšanu, atbildīgā ministrija 30 dienu laikā par to informē pretendentu.

464. Šo noteikumu 463.punktā minētajā licencē norāda:

464.1. licences izsniegšanas pamatojumu un laukuma jūrā izmantošanas veidu;

464.2. informāciju par licences saņēmēju (komersanta firma, reģistrācijas numurs, reģistrācijas vieta un juridiskā adrese);

464.3. licences darbības laiku;

464.4. laukuma jūrā platību;

464.5. laukuma jūrā koordinātas;

464.6. pretendentam noteiktos pienākumus saskaņā ar šiem noteikumiem un citiem normatīvajiem aktiem.

465. Atbildīgā ministrija triju darbdienu laikā pēc šo noteikumu 463.punktā minētās licences izsniegšanas publicē savā tīmekļa vietnē informāciju par laukuma jūrā izmantošanai izsniegtajām licencēm.

466.  Mēneša laikā pēc tam, kad Ministru kabinets ir pieņēmis lēmumu piešķirt licenci laukuma jūrā izmantošanai, atbildīgā ministrija izsniedz pretendentam licenci laukuma jūrā izpētei. Izpēte atbilstoši plānotajām darbībām jūrā veicama, ievērojot licencē noteikto izpētes darbu programmu.

467. Komersants veic  izpēti par saviem līdzekļiem ne ilgāk kā divus gadus no dienas, kad atbildīgā ministrija izsniegusi licenci izpētei komersanta iesniegumā norādītajā teritorijā.

468. Komersants vismaz mēnesi pirms izpētes licencē paredzēto attiecīgo darbu uzsākšanas iesniedz atbildīgajā ministrijā izpētē veicamo darbu izpildes grafiku, kurā norāda plānoto darbu uzsākšanas un pabeigšanas termiņu.

469. Šo noteikumu 468.punktā minēto grafiku komersants iesniedz atbildīgajā ministrijā un grafiku elektroniski nosūta Latvijas Jūras administrācijai saskaņošanai.

4610. Pretendents mēneša laikā pēc izpētes pabeigšanas atbildīgajā ministrijā iesniedz visus iegūtos datus, paraugus un rezultātu apkopojumu.

4611. Ja izpētes darbi ir saistīti ar kuģu kustību vai gaisa kuģu izmantošanu, komersants pirms attiecīgo darbu veikšanas darbus saskaņo ar Latvijas Jūras administrāciju vai valsts aģentūru "Civilās aviācijas aģentūra".

4612. Kuģošanas režīmu ierobežo, kā arī informē par šajos noteikumos noteikto darbu veikšanu jūrā saskaņā ar normatīvajiem aktiem par Latvijas ūdeņu izmantošanas kārtību un kuģošanas režīmu tajos. Gaisa kuģu izmantošanu ierobežo, kā arī informē par gaisa kuģa izmantošanu šajos noteikumos noteikto darbu veikšanā saskaņā ar normatīvajiem aktiem par speciālo aviācijas darbu veikšanas kārtību.”

1. Izteikt 47.punktu šādā redakcijā:

“47. Būvniecības ierosinātājs pēc licences laukuma jūrā izpētes un ietekmes uz vidi novērtēšanas normatīvajos aktos noteiktajos gadījumos vienojas ar būvprojekta izstrādātāju atbilstošā būvprojektēšanas jomā par attiecīgajai būvniecības iecerei nepieciešamās dokumentācijas izstrādi.”;

1. Izteikt 156.punktu šādā redakcijā:

“156. Ekonomikas ministrija piecu darbdienu laikā no akta parakstīšanas izsniedz iesniedzējam licenci būvju ekspluatācijai.”;

1. Izteikt 159.punktu šādā redakcijā:

“159. Būvi pēc darbības pilnīgas izbeigšanas vai licences par tiesībām izmantot licences laukumu jūrā anulēšanas par saviem līdzekļiem nojauc iesniedzējs vai tā tiesību pārņēmējs. Būves nojaukšanai personai nepieciešama būvatļauja.”;

1. Aizstāt 5., 6. un 9. nodaļā un 2., 3., 5. un 9.pielikumā vārdus “Ekonomikas ministrija” attiecīgajā locījumā ar vārdu “birojs” attiecīgajā locījumā.
2. Svītrot 8. nodaļā vārdus “Ekonomikas ministrija vai” attiecīgajā locījumā.
3. Papildināt noteikumus ar 12.pielikumu šādā redakcijā:

“12.pielikums Ministru kabineta

2014.gada 14.oktobra

noteikumiem Nr.631

**Iesniegums licences saņemšanai laukuma jūrā izmantošanai sakaru vai transporta būves būvniecībai**

Pamatojoties uz Ministru kabineta 2014. gada 14.oktobra noteikumu Nr.631 "Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi" 461. punktu un Ministru kabineta \_\_\_\_. gada \_\_\_. \_\_\_\_\_\_\_\_\_\_\_\_\_ rīkojumu Nr. \_\_\_ "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_",

(rīkojuma nosaukums)

iesniedzu(-am) šādu informāciju un dokumentus, lai saņemtu licenci laukuma jūrā izmantošanai būves būvniecībai.

(būves nosaukums)

1. Informācija par iesniedzēju:

1.1. komersanta nosaukums

1.2. komersanta reģistrācijas numurs, datums un vieta

1.3. juridiskā adrese

1.4. tālruņa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.5. faksa numurs (ja ir) \_\_\_\_\_\_\_\_\_\_\_\_\_\_\_\_\_\_\_\_\_\_\_

1.6. e-pasta adrese (ja ir) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.7. tīmekļa vietnes adrese (ja ir) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Vēlamais licences darbības laiks (gados) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Informācija par pretendenta pieredzi un pieredzi apliecinoši dokumenti (kopijas), kas raksturo tā spēju veikt sakaru vai transporta būvju būvniecību vai ekspluatēšanu licences laukumā jūrā:

3.1. projekti, kuros pretendents ir piedalījies:

|  |  |  |  |  |
| --- | --- | --- | --- | --- |
| Vieta, kur tika vai tiek veikta sakaru vai transporta būvju būvniecība vai ekspluatēšana jūrā | Laiks, kad tika vai tiek veikta sakaru vai transporta būvju būvniecība vai ekspluatēšana jūrā | Projekta nosaukums | Sakaru vai transporta būvju licences izsniedzējs | Licences izsniedzēja adrese |
|  |  |  |  |  |

4. Informācija par videi draudzīgu tehnoloģiju izmantošanu ar iesniegumam pievienotiem apliecinošiem dokumentiem (kopijas).

5. Informācija par plānotajiem pasākumiem cilvēku drošības jūrā un kuģošanas drošības nodrošināšanā un informāciju apliecinoši dokumenti (kopijas).

|  |  |
| --- | --- |
|  |  |
|  |  |

\* \*

(datums) (iesniedzēja vārds, uzvārds, paraksts)

Piezīme. \* Ja iesniegumu iesniedz elektroniski, datuma un paraksta zonu neaizpilda.”

Ministru prezidents                                        M.Kučinskis

Ministru prezidenta biedrs,

ekonomikas ministrs                                              A.Ašeradens

**Vīza:**

Valsts sekretārs J.Stinka

S.Vīksna

67013087, [SintijaViksna@em.gov.lv](mailto:SintijaViksna@em.gov.lv)

I.Lāce

67013116, [Inga.Lace@em.gov.lv](mailto:Inga.Lace@em.gov.lv)